ma Tona li jo e ma telo 172 li ma pi ma telo mute.
ma Tona li jo e ma lili luka.ma lili ona li ni: ma telo Ewa en kulupu pi ma telo Wawaju en kulupu pi ma telo Apawi en kulupu pi ma telo Nijuwa en ma telo Tonatapu.
kulupu pi ma telo Apawi la ma telo suli tu li ma telo Lipuka en ma telo Powa. ma telo ante la, ma telo Nomuka en ma telo Ano en ma telo Wija en ma telo Topuwa en ma telo Kajo li lon.
insa pi kulupu pi ma telo Nijuwa la ma telo Nijuwatoputapu en ma telo Nijuwapojo en ma telo Tapawi li lon. insa pi ma telo Nijuwatoputapu la ma jan tu wan li lon li ma tomo Iwipo li ma tomo Palewa li ma tomo Wapowa.